CELEX: 32012R0948
Language: da
Date: 2012-10-15 00:00:00
Title: Kommissionens gennemførelsesforordning (EU) nr. 948/2012 af 15. oktober 2012 om ophævelse af forordning (EF) nr. 1180/2008 om indførelse af en ordning for fremsendelse af oplysninger om visse leveringer af okse- og svinekød til Den Russiske Føderations område

16.10.2012   
            
            
               DA
            
            
               Den Europæiske Unions Tidende
            
            
               L 282/39
            
         KOMMISSIONENS GENNEMFØRELSESFORORDNING (EU) Nr. 948/2012
   af 15. oktober 2012
   om ophævelse af forordning (EF) nr. 1180/2008 om indførelse af en ordning for fremsendelse af oplysninger om visse leveringer af okse- og svinekød til Den Russiske Føderations område
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 170 og 192, sammenholdt med artikel 4, og
   ud fra følgende betragtninger:
   
               (1)
            
            
               Kommissionens forordning (EF) nr. 1180/2008 (2) indfører en ordning for fremsendelse af oplysninger mellem erhvervsdrivende og medlemsstaternes myndigheder, Kommissionen, der er repræsenteret ved Det Europæiske Kontor for Bekæmpelse af Svig (OLAF), og de russiske myndigheder vedrørende eksport af visse okse- og svinekødsprodukter til Den Russiske Føderation, som der er ansøgt om restitution for. Målet med denne ordning er at følge de pågældende udførsler og afsløre tilfælde, hvor restitutionen er uretmæssigt udbetalt og skal inddrives.
            
         
               (2)
            
            
               Som nævnt i betragtning 5 i forordning (EF) nr. 1180/2008 vil anvendelsen af forordningen blive evalueret efter udgangen af en signifikant anvendelsesperiode. Kommissionen har evalueret anvendelsen af forordning (EF) nr. 1180/2008 og er kommet til den konklusion, at ordningen på grund af gentagne tekniske problemer, som ikke har kunnet løses på en tilfredsstillende måde, ikke har nået et tilstrækkeligt præstationsniveau til at udgøre et effektivt værktøj mod fejlagtigt udbetalte eksportrestitutioner. Derudover er der med årene sket et betydeligt fald i eksportørernes frivillige brug af ordningen.
            
         
               (3)
            
            
               Derfor bør den ordning for fremsendelse af oplysninger, der er indført ved forordning (EF) nr. 1180/2008, afskaffes, og forordning (EF) nr. 1180/2008 bør ophæves.
            
         
               (4)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   Ophævelse
   Forordning (EF) nr. 1180/2008 ophæves.
   Artikel 2
   Ikrafttræden og anvendelse
   Denne forordning træder i kraft på syvendedagen efter offentliggørelsen i Den Europæiske Unions Tidende.
   Den anvendes fra den 1. december 2012.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. oktober 2012.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 299 af 16.11.2007, s. 1.
   
      (2)  EUT L 319 af 29.11.2008, s. 44.